Ian Hunter

Ian Hunter Patterson (s. 3. kesäkuuta 1939, Oswestry) on englantilainen muusikko, joka toimi vuosina 1969−1974 Mott the Hooplen laulusolistina. Hän on sen jälkeen ollut soolouralla.

Patterson syntyi Oswestryssä, mutta muutti vuonna 1966 Lontooseen. Hänen varhaisimpia yhtyeitään oli esimerkiksi Hurricane Henry and the Shriekers, jonka yksi perustajajäsenistä hän oli Northamptonissa 1963. Hunter jätti Mott the Hooplen joulukuussa 1974. Hänen ensimmäinen soolosinglensä oli "Once Bitten Twice Shy".

Patterson on yhä musiikkialalla. Hän on toiminut tuottajana ja lauluntekijänä monille artisteille ja yhtyeille sekä julkaissut myös useita sooloalbumeja. Näistä viimeisin on vuonna 2009 ilmestynyt "Man Overboard". Hän on kirjoittanut muun muassa Hanoi Rocks -yhtyeelle sanoituksia. Yhdessä Mott the Hoople -kitaristi Mick Ronsonin kanssa hän on tehnyt yhteistyötä mm. Ellen Foleyn ja Iron City Houserockersin levytyksillä.

Hunter konsertoi Helsingin Kulttuuritalolla 8. toukokuuta 2010.

Kirjallisuutta 
 Hunter, Ian: Diary of a Rock´n´Roll Star. St. Albans, 1974. 159 sivua.

Aiheesta muualla 
 Viralliset sivut 
 Ian Hunter Allmusic.comissa 

Mott the Hoople
Brittiläiset kitaristit
Brittiläiset kosketinsoittajat
Englantilaiset rocklaulajat
Rockmuusikot
Vuonna 1939 syntyneet
Elävät henkilöt